  Майя Бывальцева Мультипликацияя калыккуспо финн-угор фестиваль улсын Удмуртиын устооссэ мультфильмъёсты бырйизы. Со сярысь ивортӥзы «Лудорвай» музей-заповедникын. Тодэ вайытом, фестиваль Удмуртиын 19–20 куартолэзе ортчиз. Отын Удмуртиысь, Карелиысь, Комиысь, Новосибирскысь, Ханты-Манси автоном округысь но Эстониысь 25 авторъёслэсь 38 мультфильмъёссэс возьматӥзы. Устооссэ вить ӧръёсъя бырйизы. Пиналъёс понна устоез мультфильм луиз Комиысь Алексей Поповлэн «Званный вечер в Кибре» ужез. Званый вечер в Кибре Устоез авторской мультфильм — «Инву», Удмуртиысь Иван Ильиныхлэн. Устоез студиын лэсьтэмез — «Рыбачка и медведь», Эстониысь Прийт Тендерлэн. Выжы калыкъёслэн кылынызы устоез мультфильм — «Охотник без глаз», Эстониысь Прийт но Ольга Пярнъёслэн. Прикладной анимациын устоез мультфильм луиз Сергей Сидоровлэн (Удмуртия — Эстония) «Мурӝол Underground-Udmurt Kach Ach Ach» клипез. МУРӜОЛ UNDERGROUND UDMURT Kach Ach Ach Ach Тодэ вайытом, азьвылгес иворъёсъя «Удмуртия» агентствоысь журналистъёс удмурт кылын кырӟась егитъёсын тодматӥзы. Тегъёс: Лулчеберет Удмуртия Лудорвай финн-угоркалыкъёс  